钦定古今图书集成/明伦汇编/官常典/第759卷 > 杨时熙〈子廷栋〉
## 钦定古今图书集成/明伦汇编/官常典/第759卷 > 杨时熙〈子廷栋〉

按《临海县志》：“时熙，号知白，万历丙午举于乡，授遂安
教谕，升琼州同知，转两淮运同，署运使事。适值崇祯
末年，湖、湘、齐、豫流寇充斥，骄兵悍将壅上流，商船不行，饷无所出。迨甲申冬，四镇既立，兵粮急如风火，盐
饷解南，悉为贼所截。乙酉四月，大兵过淮，督府史公
可法驻扬州，刑牲誓死守，忠义感激人心，僚属义不”
忍去。不数日，而城被围。子廷栋，诸生，有文学，先省父
于署中；城破，同时死焉。